|  |
| --- |
| Številka: 4015-1/2025/ |
| Ljubljana, 18. 7. 2025 |
|  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA:** **Soglasje Vlade Republike Slovenije k Spremembam in dopolnitvam Tarife o taksah in nadomestilih**  **Slovenskega inštituta za revizijo – predlog za obravnavo**   |

|  |
| --- |
| **1. Predlog sklepov vlade:** |
| Na podlagi tretjega odstavka 10. člena Zakona o revidiranju (Uradni list RS, št. 65/08, 63/13 – ZS-K, 84/18, 115/21 in 85/24) in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na ... seji dne ... pod točko ... sprejela naslednji  SKLEPVlada Republike Slovenije daje soglasje k Spremembam in dopolnitvam Tarife o taksah in nadomestilih Slovenskega inštituta za revizijo, ki jih je na 71. seji dne 5. 2. 2025 obravnaval svet Slovenskega inštituta za revizijo in jih predlagal Vladi Republike Slovenije v soglasje.  Barbara Kolenko Helbl GENERALNA SEKRETARKASklep prejmejo:* Slovenski inštitut za revizijo, Dunajska cesta 106, 1000 Ljubljana,
* Ministrstvo za finance,
* Služba Vlade Republike Slovenije za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| /  |
| **3. a Osebe, odgovorne za strokovno pripravo in usklajenost gradiva:** |
| * Urška Cvelbar, generalna direktorica Direktorata za finančni sistem,
* Natalija Stošicki, vodja Sektorja za zavarovalništvo in trg kapitala,
* mag. Nejka Štibernik, podsekretarka, Sektor za zavarovalništvo in trg kapitala
 |
| **3. b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Svet Slovenskega inštituta za revizijo (v nadaljnjem besedilu: inštitut) je na podlagi četrte alineje drugega odstavka 13. člena Zakona o revidiranju (Uradni list RS, št. 65/08, 63/13 - ZS-K, 84/18, 115/21 in 85/24; v nadaljnjem besedilu: ZRev-2) na 71. seji dne 5. 2. 2025 obravnaval Spremembe in dopolnitve Tarife o taksah in nadomestilih. V skladu s tretjim odstavkom 10. člena ZRev-2 je inštitut Spremembe in dopolnitve Tarife o taksah in nadomestilih posredoval v soglasje Vladi Republike Slovenije. Ministrstvo za finance je na prejete Spremembe in dopolnitve Tarife o taksah in nadomestilih podalo pripombe, ki so bile podlaga za predložitev popravljenega gradiva, popravka gradiva, dopolnjenega gradiva ter spremembe gradiva. V popravljenem gradivu, popravku gradiva, dopolnjenem gradivu ter spremembah gradiva so Spremembe in dopolnitve Tarife o taksah in nadomestilih usklajene s pripombami Ministrstva za finance.Tarifa o taksah in nadomestilih (Uradni list RS, št. 60/20 in 78/24) ureja plačevanje taks in nadomestil za storitve inštituta, ki se nanašajo na opravljanje storitev inštituta iz 9. člena ZRev-2. Spremembe in dopolnitve Tarife o taksah in nadomestilih so potrebna, ker je z uveljavitvijo Zakona o spremembah in dopolnitvah Zakona o revidiranju (Uradni list RS, št. 85/2024) inštitut oziroma konkretno strokovni svet inštituta pridobil pristojnost odločanja o ukrepih nadzora pooblaščenim ocenjevalcem vrednosti, kadar ti ne izvajajo nalog ocenjevanja vrednosti za naročnike, zavezane k obvezni reviziji, predmet ocenjevanja vrednosti ni v lasti subjekta, zavezanega k obvezni reviziji, ali ocenjevani subjekt ni zavezan k obvezni reviziji (druga alineja prvega odstavka 16. člena ZRev-2). Predlaga se, da Vlada Republike Slovenije izda soglasje k Spremembam in dopolnitvam Tarife o taksah in nadomestilih, ki jih je na 71. seji dne 5. 2. 2025 obravnaval svet inštituta. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja: nacionalne dokumente razvojnega načrtovanja razvojne politike na ravni programov po strukturi razvojne klasifikacije programskega proračuna razvojne dokumente Evropske unije in mednarodnih organizacij | NE |
| **7. a Predstavitev ocene finančnih posledic nad 40.000 EUR:**(Samo če izberete DA pod točko 6. a.) |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II. a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II. b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II. c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:****I. Ocena finančnih posledic, ki niso načrtovane v sprejetem proračunu**V zvezi s predlaganim vladnim gradivom se navedejo predvidene spremembe (povečanje, zmanjšanje): prihodkov državnega in občinskih proračunov, odhodkov državnega proračuna, ki niso načrtovani v ukrepih oziroma projektih sprejetih proračunov, obveznosti za druga javnofinančna sredstva (drugi viri), ki niso načrtovana v ukrepih oziroma projektih sprejetih proračunov.**II. Finančne posledice za državni proračun**Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II. a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II. b). Pri uvrstitvi novega projekta oziroma ukrepa v načrt razvojnih programov se navedejo: proračunski uporabnik, ki bo financiral novi projekt oziroma ukrep, projekt oziroma ukrep, s katerim se bodo dosegli cilji vladnega gradiva, in  proračunske postavke.Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II. b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II. b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri trenutnih projektih oziroma ukrepih ali novih projektih oziroma ukrepih, navedenih v točki II. a.**II. c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II. a in b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev Evropske unije). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7. b Predstavitev ocene finančnih posledic pod 40.000 EUR:**Predlagano gradivo nima finančnih posledic za državni proračun. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:‒ pristojnosti občin,‒ delovanje občin,‒ financiranje občin. | NE |
| Gradivo (predpis) je bilo poslano v mnenje:  Skupnosti občin Slovenije SOS: NE Združenju občin Slovenije ZOS: NE Združenju mestnih občin Slovenije ZMOS: NEPredlogi in pripombe združenj so bili upoštevani: v celoti, večinoma, delno, niso bili upoštevani.Bistveni predlogi in pripombe, ki niso bili upoštevani./ |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | NE |
| Razlog za neobjavo: Gradivo na spletni strani Ministrstva za finance ni bilo objavljeno, saj je za pripravo vsebinskega dela, h kateremu poda soglasje Vlada Republike Slovenije, pristojen svet inštituta, skladno s četrto alinejo drugega odstavka 13. člena ZRev-2. |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  **Klemen BOŠTJANČIČ** **minister** |

Priloge:

* predlog sklepa Vlade Republike Slovenije (Priloga 1),
* obrazložitev (Priloga 2),
* Predlog Slovenskega inštituta za revizijo za izdajo soglasja k Spremembam in dopolnitvam Tarife o taksah in nadomestilih (Priloga 3)dopis Generalnega sekretariata Vlade Republike Slovenije št. 42600-1/2024/13 z dne 13. 2. 2025 s predlogom Slovenskega inštituta za revizijoza izdajo soglasja k Spremembam Tarife o taksah in nadomestilih Slovenskega inštituta, dopis Generalnega sekretariata Vlade Republike Slovenije št. 42600-1/2024/16 z dne 17. 4. 2025 s popravljenim gradivom, dopis Generalnega sekretariata Vlade Republike Slovenije št. 42600-1/2024/18 z dne 24. 4. 2025 s popravkom gradiva, dopis Generalnega sekretariata Vlade Republike Slovenije št. 42600-1/2024/20 z dne 28.5.2025 ter dopis Slovenskega inštituta za revizijo z dne 15. 7. 2025 s spremembami gradiva.

PRILOGA 1

PREDLOG SKLEPA

Na podlagi tretjega odstavka 10. člena Zakona o revidiranju (Uradni list RS, št. 65/08, 63/13 – ZS-K, 84/18, 115/21 in 85/24) in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na ... seji dne ... pod točko ... sprejela naslednji

 SKLEP

Vlada Republike Slovenije daje soglasje k Spremembam in dopolnitvam Tarife o taksah in nadomestilih Slovenskega inštituta za revizijo, ki jih je na 71. seji dne 5. 2. 2025 obravnaval svet Slovenskega inštituta za revizijo in jih predlagal Vladi Republike Slovenije v soglasje.

 Barbara Kolenko Helbl

 GENERALNA SEKRETARKA

Sklep prejmejo:

* Slovenski inštitut za revizijo, Dunajska cesta 106, 1000 Ljubljana,
* Ministrstvo za finance,
* Služba Vlade Republike Slovenije za zakonodajo.

PRILOGA 2:

**OBRAZLOŽITEV:**

Svet Slovenskega inštituta za revizijo (v nadaljnjem besedilu: inštitut) je na 71. seji dne 5. 2. 2025 obravnaval Spremembe in dopolnitve Tarife o taksah in nadomestilih (Uradni list RS, št. 60/20 in 78/24) ter jih v skladu s tretjim odstavkom 10. člena Zakona o revidiranju (Uradni list RS, št. 65/08, 63/13 – ZS-K, 84/18, 115/21 in 85/24; v nadaljnjem besedilu: ZRev-2) dne 13. 2. 2025 poslal v soglasje Vladi Republike Slovenije. Ministrstvo za finance je na Spremembe in dopolnitve Tarife o taksah in nadomestilih dne 2. 4. 2025 podalo pripombe. Inštitut je dne 17. 4. 2025, 24. 4. 2025, 28. 5. 2025 in 15. 7. 2025 na Vlado Republike Slovenije in Ministrtsvu za finance predložil popravljeno gradivo, popravek gradiva, dopolnjeno gradivo ter spremembe gradiva, v katerem so opravljene Spremembe in dopolnitve tarife v skladu s pripombami Ministrstva za finance.

Spremembe in dopolnitve Tarife o taksah in nadomestilih so potrebne, ker je z uveljavitvijo Zakona o spremembah in dopolnitvah Zakona o revidiranju (Uradni list RS, št. 85/24; v nadaljnjem besedilu: ZRev-2C) inštitut oziroma konkretno strokovni svet pridobil pristojnost odločanja o ukrepih nadzora pooblaščenim ocenjevalcem vrednosti, kadar ti ne izvajajo nalog ocenjevanja vrednosti za naročnike, zavezane k obvezni reviziji, predmet ocenjevanja vrednosti ni v lasti subjekta, zavezanega k obvezni reviziji, ali ocenjevani subjekt ni zavezan k obvezni reviziji (druga alineja prvega odstavka 16. člena ZRev-2).

Ker gre pri odločanju o ukrepih nadzora naštetim pooblaščenim ocenjevalcem vrednosti za enak postopek kot pred Agencijo za javni nadzor nad revidiranjem, inštitut predlaga sprejetje enake tarife o nadomestilih stroškov ukrepov nadzora nad pooblaščenimi ocenjevalci vrednosti, kot so določeni s Tarifo o taksah in nadomestilih Agencije za javni nadzor nad revidiranjem (Uradni list RS, št. 48/19, 107/23 in 106/24; v nadaljnjem besedilu: Tarifa o taksah in nadomestilih Agencije za javni nadzor nad revidiranjem). S takšnim normiranjem je zagotovljena tudi enaka obravnava pooblaščenih ocenjevalcev vrednosti pred inštitutom in Agencijo za javni nadzor nad revidiranjem.

Spremembe in dopolnitve v členih 1, 3, 4, 5 in 6 so posledica dejstva, da se s predlagano spremembo in dopolnitvijo tarife na novo ureja nadomestilo stroškov odločanja o ukrepih nadzora pooblaščenim ocenjevalcem vrednosti. Določbe so enake kot v Tarifi o taksah in nadomestilih Agencije za javni nadzor nad revidiranjem, in sicer se storitve inštituta ovrednotijo na način, da se določi vrednost točke (5,85 EUR), za vsako storitev (postopek in/ali ukrep) se v novo dodanem oddelku z naslovom »2. Nadomestilo stroškov postopka« določi število točke, vrednost nadomestila pa se izračuna kot zmnožek vrednosti točke in števila točk. Vrednost točke in število točk za posamezni ukrep je enako tisti iz Tarife o taksah in nadomestilih Agencije za javni nadzor nad revidiranjem, s čimer se zagotavlja enaka obravnava pooblaščenih ocenjevalcev vrednosti.

Nov dodani oddelek z naslovom »2. Nadomestilo stroškov postopka« se nadaljnje deli na pododdelke a) Odredbe, b) Odločbe in c) Odločbe o ugovoru. Odredbe, odločbe in odločbe o ugovoru so ukrepi, ki se v postopku odločanja o ukrepih nadzora pooblaščenim ocenjevalcem vrednosti izrekajo v skladu z določbami 98. člena, 99. člena, 100. člena, 101. člena, 101.a člena in 136. člena ZRev-2.

Spremembe v 2. členu so posledica dejstva, da je z ZRev-2C prišlo do preštevilčenja zakonskih določb.

Ministrstvo za finance je kot pristojni organ preučilo Spremembe in dopolnitve Tarife o taksah in nadomestilih in ugotovilo, da upoštevajo veljavno zakonodajo in primerljivo ureditev, zato Vladi Republike Slovenije predlaga, da izda soglasje k Spremembam in dopolnitvam Tarife o taksah in nadomestilih, kot so navedene v prilogi 3.

PRILOGA 3:

**Predlog Slovenskega inštituta za revizijo za izdajo soglasja k Spremembam in dopolnitvam Tarife o taksah in nadomestilih**

Na podlagi tretjega odstavka 10. člena Zakona o revidiranju (Uradni list RS, št. 65/08, 63/13 – ZS-K, 84/18, 115/21 in 85/24) in 5. točke 10. člena Statuta Slovenskega inštituta za revizijo (Uradni list RS, št. 68/19), je Svet Slovenskega inštituta za revizijo na 71. seji dne 5. 2. 2025 obravnaval

SPREMEMBE IN DOPOLNITVE TARIFE O TAKSAH IN NADOMESTILIH

1. **člen**

V Tarifi o taksah in nadomestilih (Uradni list RS, št. 60/20 in 78/24) se v 1. členu za četrto alinejo doda nova alineja, ki se glasi:

» - nadomestilo stroškov ukrepov nadzora nad pooblaščenimi ocenjevalci vrednosti.«.

1. **člen**

V 2. členu se v prvem odstavku besedilo »24. točke« nadomesti z besedilom »26. točke« in se besedilo »in 84/18« nadomesti z besedilom »84/18, 115/21 in 85/24«.

1. **člen**

V 3. členu se za besedilom člena, ki postane prvi odstavek, dodajo štirje novi odstavki, ki se glasijo:

»(2) Višina nadomestil stroškov ukrepov nadzora iz pete alineje 1. člena te tarife se določa v točkah.

(3) Vrednost točke po tej tarifi znaša 5,85 eura.

(4) Višina nadomestila stroškov ukrepov nadzora se izračuna kot zmnožek števila točk za posamezno obveznost in vrednost točke na dan nastanka obveznosti.

(5) Vrednost točke se lahko poveča za rast cen življenjskih potrebščin v Republiki Sloveniji, ko ta preseže pet odstotkov vrednosti cen življenjskih potrebščin, ki velja na dan uveljavitve te tarife oziroma zadnje spremembe vrednosti točke.«.

1. **člen**

V 5. členu se za četrto alinejo doda nova alineja, ki se glasi:

»- pooblaščeni ocenjevalec vrednosti, ki mu Inštitut izreče ukrep nadzora.«.

1. **člen**

V 6. členu se za drugim odstavkom dodajo novi tretji, četrti in peti odstavek, ki se glasijo:

»(3) Obveznost za pavšalno nadomestilo stroškov postopka za izdajo odločbe po uradni dolžnosti nastane z dnem pravnomočnosti odločbe.

(4) Obveznost za nadomestilo stroškov postopka za odločanje o ugovoru na Inštitut nastane z dnem pravnomočnosti odločbe, s katero je odločeno o ugovoru.

(5) Nadomestila stroškov ukrepov nadzora zapadejo v plačilo v osmih dneh od izdaje oziroma pravnomočnosti akta Inštituta.«.

1. **člen**

Za tarifno številko 7 se doda nov oddelek z naslovom »2. Nadomestilo stroškov postopka«, s pododdelki »a) Odredbe«, »b) Odločbe« in »c) Odločbe o ugovoru«, s tarifnimi številkami 8, 9 in 10, ki se glasijo:

»a) Odredbe

Tarifna številka 8

Nadomestilo stroškov postopka, v katerem je pooblaščenemu ocenjevalcu vrednosti izdana odredba o odpravi kršitev (98. člen ZRev-2), znaša 60 točk.

b) Odločbe

Tarifna številka 9

1. Nadomestilo stroškov postopka, v katerem se pooblaščenemu ocenjevalcu vrednosti izda odločba o odvzemu dovoljenja (99. člen ZRev-2), znaša 450 točk.
2. Nadomestilo stroškov postopka, v katerem se pooblaščenemu ocenjevalcu vrednosti izda odločba o pogojnem odvzemu dovoljenja oziroma odločba, s katero se prekliče pogojni odvzem dovoljenja in dovoljenje odvzame (100. člen ZRev-2), znaša 450 točk.
3. Nadomestilo stroškov postopka, v katerem se pooblaščenemu ocenjevalcu vrednosti izda odločba, s katero se mu izreče opomin (101. člen ZRev-2) ali opozorilo (101.a člen ZRev-2), znaša 320 točk.

c) Odločbe o ugovoru

Tarifna številka 10

(1) Za postopek, v katerem se odloča o ugovoru zoper odredbo (136. člen ZRev-2 v povezavi z 93. členom ZRev-2) in se ugovor v celoti zavrne ali zavrže, znaša nadomestilo stroškov postopka toliko, kot je bilo določeno za izdajo odredbe.

(2) Za postopek, v katerem se odloča o ugovoru zoper odredbo (136. člen ZRev-2 v povezavi z 93. členom ZRev-2) in se ugovoru delno ugodi, znaša nadomestilo stroškov postopka v delu, v katerem ugovoru ni bilo ugodeno, toliko, kot je bilo določeno za izdajo odredbe. Istočasno se odloči o znižanju nadomestila stroškov postopka, določenega z izpodbijano odredbo, v delu, v katerem je ugovoru ugodeno.«.

**KONČNA DOLOČBA**

**7. člen**

Te spremembe in dopolnitve Tarife o taksah in nadomestilih začnejo veljati naslednji dan po objavi v Uradnem listu Republike Slovenije.